Un estato ye o conchunto d'institucions que poseyen l'autoridat ta establir as normas que regulan una sociedat, tenendo sobiranía interna y externa sobre un territorio definito. En a definición de Max Weber, o estado ye una organización que reclama ta sí mesmo "monopolio sobre a violencia lechitima"; por ixo, aintro d'o estado s'encluye a institucions tals como as fuerzas armatas, l'administración publica, os tribunals y a policía. A mas, s'encluyen aintro d'a organización estatal aquellas resultants d'a división de poders, y atras más sotils, pero propias d'o estado, como a moneda.